На основу правоснажног решења Привредног суда у Београду 11 Ст. 221/2018 од 04.04.2019. године, којим је одлучено да ће се поступак стечаја над стечајним дужником „KAPA LAND" д.о.о. у стечају из Београда, Стари град, ул. Тадеуша Кошћушка бр. 30, спровести банкротством, а у складу са члановима 131. 132. и 133. Закона о стечају ("Сл. гласник РС", бр. 104/2009, 99/2011 - др. закон, 71/2012 - одлука УС, 83/2014, 113/2017, 44/2018 и 95/2018) и Правилника о утврђивању националних стандарда за управљање стечајном масом ("Сл. гласник РС", бр. 62/2018) и то Националног стандарда број 5 - Национални стандард о начину и поступку уновчења имовине стечајног дужника, стечајни управник стечајног дужника,

**„KAPA LAND" д.о.о. у стечају, Београд, Стари град**

**улица Тадеуша Кошћушка број 30**

**ОГЛАШАВА**

**Другу продају имовине у власништву стечајног дужника**

**методом јавног надметања**

Предмет продаје јесте непокретна имовина као целина коју чини:

|  |  |  |  |  |
| --- | --- | --- | --- | --- |
| **Редниброј** | **Назив имовине** | **Процењена вредност у РСД** | **Почетна цена****РСД** | **Депозит у РСД** |
| 1 | 1. катастарска парцела број 3127 КО Угриновци, површине 2 ха 7 ари и 38 м2, уписана у ЛН 654 КО Угриновци2. катастарска парцела број 3128 КО Угриновци, површине 49 ари и 03 м2, уписана у ЛН 654 КО Угриновци | 51.215.742,80 | 10.243.148,56 | 10.243.148,56 |

**Процењена вредност износи** **436.000,00 еура, односно 51.215.742,80 динара обрачунато по средњем курсу НБС на дан процене вредности имовине 08.11.2019. године.**

**Депозит за учешће у поступку продаје износи 87.200,00 еура, односно 10.243.148,56 динара обрачунато по средњем курсу НБС на дан процене вредности имовине 08.11.2019. године.**

**Почетна цена на Другом јавом надметању износи 87.200,00 еура, односно 10.243.148,56 динара обрачунато по средњем курсу НБС на дан процене вредности имовине 08.11.2019. године.**

Право на учешће у поступку продаје имају сва правна и физичка лица која:

* **уплате износ** од 30.000 динара, након добијања профактуре од стране стечајног управника, ради **откупа продајне документације**. Захтев за профактуром се може послати стечајном управнику на маил stecaj2014@gmail.com, или на телефон 063/307431, сваког радног дана у периоду од 09,00 до 16,00 часова. Рок за откуп продајне документације је петак 01.05.2020. године.
* **уплате депозит** у висини 10.243.148,56 динара, што чини од 20% од процењене вредности предмета продаје, **на динарски текући рачун** стечајног дужникаброј: **325-9500600063662-57, код Војвођанске банке ад Нови Сад,** или положе неопозиву првокласну банкарску гаранцију наплативу на први позив, најкаснијена дан одржавања продаје 05.05.2020. године до 12 часова и 50 минута. Доказ о полагању депозита заинтересовани купци достављају стечајном управнику најкасније на регистрацији за јавно надметање до 12 часова и 50 минута. У случају да се као депозит положи првокласна банкарска гаранција, оригинал исте се ради провере мора доставити искључиво лично на адресу стечајног управника у Београду, ул. Јурија Гагарина бр. 14н/13, најкасније на регистрацији за јавно надметање. У обзир ће се узети само банкарске гаранције које пристигну на назначену адресу до назначеног времена. Банкарска гаранција мора имати рок важења **до 31.07.2020. године.**
* **потпишу изјаву о губитку права на враћање депозита**. Изјава чини саставни део продајне документације.

Имовина се продаје у виђеном правном и фактичком стању. Имовина се може разгледати, након откупа продајне документације, сваког радног дана у периоду од 10:00 до 14:00 часова, на адреси Београд, Угриновци, потес Грмовац, уз претходну најаву стечајном управнику, а најкасније до 04.05.2020. године.

Након уплате депозита, а најкасније на дан одржавања продаје 05.05.2020. године, на регистрацији за јавно надметање до 12 часова и 50 минута, потенцијални купци ради правовремене евиденције, морају предати стечајном управнику на адреси Београд, ул. Јурија Гагарина бр. 14н/13: попуњен образац пријаве за учешће на јавном надметању, доказ о уплати депозита или банкарску гаранцију, потписану изјаву о губитку права на повраћај депозита, извод или решење из регистра привредних субјеката не старије од 3 месеца и ОП образац (ако се као потенцијални купац пријављује правно лице), лична карта на увид и копија личне карте (ако се као потенцијални купац пријављује физичко лице), овлашћење за заступање оверено код јавног бележника уколико јавном надметању не присуствује потенцијални купац лично (за физичка лица) или законски заступник (за правна лица).

**Друго јавно надметање ће се одржати дана 05.05.2020. године, са почетком у 13,00 часова на адреси: Јурија Гагарина бр. 14н/13, Нови Београд, у присуству комисије формиране одлуком стечајног управника.**

Регистрација учесника **почиње 05.05.2020. године у 11,00 часова,** на адреси ул. Јурија Гагарина бр. 14н/13 у Београду, **а завршава се истог дана у 12 часова и 50 минута**.

У случају да на јавном надметању победи Купац, који је депозит обезбедио банкарском гаранцијом, исти мора уплатити износ депозита на рачун стечајног дужника у року од 2 радна дана од дана јавног надметања, односно проглашења Купца а пре закључења купопродајног уговора, након чега ће му бити враћена гаранција, у супротном гаранција ће бити протествована код банке Купца.

Купопродајни уговор се потписује у року од 5 радних дана од дана одржавања јавног надметања, под условом да је депозит, који је обезбеђен гаранцијом, уплаћен на рачун стечајног дужника.

Проглашени Купац је дужан да уплати преостали износ купопродајне цене у року од 8 дана од дана потписивања купопродајног уговора. Тек након уплате купопродајне цене од стране Купца и након добијања потврде од стране стечајног управника о извршеној уплати у целости и по доношењу решења стечајног судије, којим се констатује продаја, купац стиче право на укњижбу власништва на непокретностима.

Ако проглашени Купац не потпише записник, купопродајни уговор или не уплати купопродајну цену у прописаном року и на прописан начин, као и у свим другим случајевима предвиђеним Изјавом о губитку права на враћање депозита, губи право на повраћај депозита, а за Купца се проглашава други најбољи понуђач.

Имовина се продаје у виђеном правном и фактичком стању без права на накнадну рекламацију Купца. Стечајни управник и стечајни дужник не гарантују да имовина која се продаје има одређене карактеристике у смислу квалитета, квантитета или да одговара сврси коју потенцијални понуђач предвиђа за ту имовину и не одговарају за недостатке које Купац утврди по извршеној продаји.

Стечајни управник ће вратити депозит свим учесницима јавног надметања, осим проглашеном Купцу и другом најбољем понуђачу у року од осам дана од дана завршетка јавног надметања. Депозит се не враћа учесницима који су изгубили право на повраћај депозита у складу са Изјавом о губитку права на повраћај депозита.

Другом најбољем понуђачу на јавном надметању депозит (гаранција) се враћа у року од радних 5 дана од дана уплате цене од стране проглашеног купца.

Сви порези и трошкови закључења купопродајног уговора падају на терет Купца.

**Овлашћено лице:** стечајни управник Светлана Субашић, контакт тел. +381 63 307 431, маил: stecaj2014@gmail.com